Այս հանդիպումը կլիներ թուրք-ադրբեջանական տանդեմի հետ Վրաստանի ներգրավմամբ հերթական, արդեն ավանդույթ դարձած հանդիպումներից մեկը, եթե չլիներ Իրանի մասնակցությունը։ Հաշվի առնելով քառակողմ այս հանդիպման ընդգծված հակահայաստանյան ուղղվածությունը և տարածաշրջանային նախագծերում ՀՀ մեկուսացման թուրք-ադրբեջանական դիրքորոշումը՝ դրանում իրանական կողմի մասնակցությունը որոշակիորեն վերապահումներ է բերում հայ-ադրբեջանական համատեքստում Իրանի հավասարակշռված քաղաքականության հարցում։ Եվ այս ամենը այն դեպքում, երբ Ադրբեջանը շարունակում է մնալ Իսրայելի կարևորագույն ռազմավարական դաշնակիցներից մեկը, ձևաչափ, որն անհամադրելի է հայ-իսրայելական հարաբերությունների ներկայիս մակարդակի հետ։